b'\n_START_ARTICLE_\nCvetje v jeseni (muzikal)\n_START_PARAGRAPH_\nCvetje v jeseni je slovenski muzikal po motivih istoimenske povesti Ivana Tav\xc4\x8darja (in filma Matja\xc5\xbea Klop\xc4\x8di\xc4\x8da). Velja za prvi izvirni slovenski muzikal. Premierno je bil uprizorjen 17. septembra 2014 v ljubljanskih Kri\xc5\xbeankah kot spremljevalna prireditev takrat \xc5\xbee kon\xc4\x8danega Festivala Ljubljana. Muzikal je 100. uprizoritev do\xc5\xbeivel 30. januarja 2016 v menge\xc5\xa1kem \xc5\xa0pas Teatru, 100. ponovitev pa 4. februarja 2016 v Avditoriju Portoro\xc5\xbe.'